Szentendrei teátrum

Ürmös Zsolt - Kövesdi Miklós Gábor: Aki túsz, aki nem, jövök!
2023-10-29 15:00 - 18:00 UTC | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Ürmös Zsolt – Kövesdi Miklós Gábor:
Aki túsz, aki nem, jövök!
túszkomédia sok-sok improvizációval
A szerzőpáros kifejezetten Beleznay Endre és Magyar Attila részére alkotta meg az Aki túsz, aki nem, jövök! című rendhagyó komédiát.
Reményi Oszkár (Magyar Attila) színre lépésekor a közönség tagjai még nem sejtik, hogy a világ legviccesebb túszkomédiájában hamarosan ők lesznek a túszok, akiken csak Tarnavölgyi Üzgür (Beleznay Endre) túsztárgyaló-celebritás tud segíteni…
És hogy miképpen keveredik a történetbe számos TV sztár vagy akár maga a Miniszterelnök?
Az kiderül az előadásból!
Tarnavölgyi Üzgür, túsztárgyaló és médiasztár: Beleznay Endre
Reményi Oszkár, könyvelő és túszejtő: Magyar Attila
Producer: Németh Kristóf
A darab hossza: 2 x 50 perc
Szentendrei Teátrum és a Fórum Színház közös produkciója.

Karácsonyra hangolva
2023-12-09 15:30 - 16:00 | Fő tér, Fő tér, Szentendre
KARÁCSONYRA HANGOLVA

a Fórum Színház és a Szentendrei Teátrum adventi műsora
December 9-én, szombaton 15:30-kor a Fő téren,
a Fórum Színház és a Szentendrei Teátrum ELSŐ adventi délutánján a szentendrei Főtéren,
a lehengerlő FALUSI MARIANN ad minikoncertet,
a csodás KISS ANNA LAURA énekel,
és a lokálpatrióta NÉMETH KRISTÓF mond ünnepi verset.
Mindenkit szeretettel várunk a nagy karácsonyfához!
Eső esetén a Dunaparti Művelődés Ház Barlangjába gyertek, ott várunk titeket

Spiró György: Szappanopera
2023-12-12 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Spiró György:
Szappanopera
a Fórum Színház előadása
Rendező/producer: Németh Kristóf
Nő – Járó Zsuzsa
Férfi – Kenderes Csaba
Szomszéd – Faragó András
Lány – Kiss Anna Laura
Anya – Dániel Vali
Fiú – Náray-Kovács Zsombor
Az utóbbi években – a kritikusok szerint – nekiálltam, hogy a mai magyar társadalmat
ábrázoljam. Ebből lett szerintük a „Kvartett”;, ebből lett a „Honderű”; – és előre látom, azt
fogják mondani, hogy ebből lett a „Szappanopera” is.
Valami igazuk biztosan van. Elvégre tényleg érdekelt, milyen egy sztálinista tudatú mai
munkáskáder, milyen egy hazatérő fáradt emigráns („Kvartett”), hogyan néznek szembe a
halállal a XX. századot végigélt bölcs vének, a keresztény középosztály legjobbjai Budapesten
(„Honderű”), és hogyan lehet megélni, hogy valaki ma úgynevezett zsidóként úgynevezett
kárpótlásra jogosult Magyarországon („Szappanopera”). Az ő bőrükbe bújva olyasmire is
ráébredhettem, amire korábban nem gondoltam.
Ezek a lehetetlenségek benne vannak a levegőben, vagyis van esélyem arra, gondoltam, hogy
számomra idegen alkatokat színészként megéljem. Szeretek játszani. Nem annyira komor
hely a színház, mint általában el akarják hitetni velünk.
Egy drámaírót nem az érdekel, milyen az a társadalom, amelyben éppen benne él. Ez a
szociológusok vagy a politikusok műfaja. Az érdekli miféle mélyebb emberi tudás hozható ki
a számára adott világból. Történelmi témájú darabokban is csak azt írja, amit a saját
közegéből megtanulhat. Ilyen szempontból nincs különbség mai tárgyú és történelmi témájú
mű között.
Ahogy korosodom, egyre jobban becsülöm a görögöket, akik még tiszta fejjel gondolkoztak
az emberről. A szappanoperában egy mai Antigonét akartam megírni. Igyekeztem a
szereplőim lelkében elsüllyedni nyakig, sőt a fejem búbjáig. Ebben az sem zavart, hogy
netalán érzékenységet sértek. A dráma műfaját nem a gyönge lelkeknek találták fel a
görögök.
Spiró György
Az előadás a Szentendrei Teátrum koprodukciójával jött létre. Az előadást a Kulturális és
Innovációs Minisztérium támogatja.

Gubik Petra -Mi van a zsebemben?
2023-12-17 19:00 - 21:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Mi van a zsebemben? – Gubik Petra
koncertje egy zongorával
Gubik Petra Junior Príma Díjas színésznő, énekesnő, a Sztárban Sztár első női győztese nyáron nagy sikerrel, teltház előtt dalról dalra varázsolt elő a „zsebéből” érzést, hangulatot, kalandot, mindent, ami az ő sokszínű művészi világára jellemző.
Ezúttal biztosan karácsony is lesz a zsebében és új, saját dalokat is elhoz a közönségnek Tempfli Erik zeneszerző, zongorista közreműködésével.

Fischl Mónika karácsonyi koncertje
2023-12-22 19:00 - 21:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Idén már harmadszorra kerül megrendezésre a Szentendrén élő, lokálpatrióta díva karácsonyi koncertje.
Vendég: Serbán Attila és Vadász Laura
Közreműködik: Sturcz Szmollbend

Csokonai Vitéz Mihály-Deres Péter: Dorottya
2024-01-30 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
CSOKONAI VITÉZ MIHÁLY – DERES PÉTER
DOROTTYA
komikus eposz két részben
A Gózon Gyula Kamaraszínház előadása
A magyar irodalom állócsillaga, igazi költői bravúr, huncut, kócos remekmű – csak néhány
vélemény Csokonai Dorottyájáról, amelyet rengetegen ismernek, mégis viszonylag ritkán
játszanak a magyar színházak. Egy Dorottya-bemutató mindig kuriózum, s különösen az, ha
épp a költő születésének 250. évfordulóján kerül rá sor! A Dorottya nemcsak szellemes,
vagány, csavaros komédia a férfiak ellen fölkelő, elhanyagolt és dühös dámákról, hanem
korának talán legmerészebb társadalomkritikai kiáltványa is. Gondoljunk csak bele: egy az
arisztokrata mecénások kényétől is függő csepűrágó költő hogy veheti magának a bátorságot a
19. század végi Magyarországon, hogy az úri osztály léhaságát a szájára vegye? Ehhez nem
kis bátorság és pimaszság kell! De Csokonai vallomása a kor rongyrázó uracskáiról csupán
egy a mű sok-sok rétege, üzenete közül. Mert a Dorottya szerelmi vígeposz is; minden sorából
a legcsodálatosabb emberi érzelem dicsérete sugárzik. Ugyanakkor a Dorottya a szabadság és
az egyéniség himnusza is; arra ébreszti rá főhőseit, a pártában maradt, öregecske dámákat,
hogy bizony mindenkiben lakozik egy belső szépség, csak fel kell fedezni, fel kell ébreszteni
azt. Mindannyian egy Istenség képmására teremtettünk, szépségünk is tőle származik tehát.
Gyönyörű üzenet ez és kortalan – ma ugyanúgy érdemes elgondolkodni rajta, mint 250 évvel
ezelőtt. A ritkán látott Dorottya most parádés szereposztásban, Nagy-Kálózy Eszter
jutalomjátékával látható.
Dorottya/Nagy-Kálózy Eszter
Költő/Illés Dániel
Gergő/Trokán Péter
Carnevál/Tűzkő Sándor
Venus/Martin Márta
Rebeka/Nagyváradi Erzsébet
Orsolya/Szoták Andrea
Adelgunda/Nagy Enikő
Márta/Pásztor Edina
Cserházyné/Hermányi Mariann
Laura/Mosolygó Sára
Amália/Varró Hanga Júlia
Cserházy/Mucsi Kristóf
Szemő/Varga Ádám/Mészáros Attila
Bongorfi/Jánosi Dávid
Bordács/Janik László
Éris……………………………………………..Pápai Erika hangfelvételről
Díszlet : Ondraschek Péter
Jelmez : Veréb Dia
Zenei vezető : Szemenyei János
Koreográfus : Andrási Imre
Súgó: Kéner Gabi
Rendezőasszisztens : Kiss Kriszta
Producer : Szabó Ágnes
Rendező : Hajdú László
Fotók: Ilovszky Béla
Kedvezményes jegy: diák és nyugdíjas jegy 10 fő felett: 25% kedvezmény

Duncan Macmillan: Lélegezz
2024-02-11 15:00 - 16:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Duncan Macmillan:
LÉLEGEZZ
Fordította: Tóth Krisztina
Szereplők:
N Pálos Hanna
F Vizi Dávid
Alkotók:
Díszlet – Jelmez: Füzér Anni
Fény: Balázs Krisztián
Dramaturg: Török Tamara
Asszisztens – Súgó: Héricz Anna
RENDEZŐ: Forgács Péter
A Nő és a Férfi. A Férfi gyereket szeretne. A Nő nem. Vagyis inkább
igen. Mert végül is ez lenne az élet értelme és célja. De várjunk csak!
Mekkora lesz egy újszülött ökológiai lábnyoma? Nem a túlnépesedett
bolygót kéne inkább megmenteni? Utódok helyett fákat ültetni?
Pálos Hanna és Vizi Dávid zsigeri összjátéka egyetlen hömpölygő
párbeszédben meséli el a gyerekvállalás dilemmáiba belebonyolódó Nő és Férfi szélsőséges és felkavaró történetét.
AZ ELŐADÁS HOSSZA: 1 óra 20 perc, szünet nélkül
A Katona József Színház előadása

Eberhard Streul-Parti Nagy Lajos: A kellékes
2024-03-08 19:00 - 21:00 | Pest
Eberhard Streul-Parti Nagy Lajos:
A KELLÉKES
Szereplő:
A KELLÉKES: Kern András

Látvány: Iványi Árpád
Dramaturg: Radnóti Zsuzsa
Nyersfordítás: Deres Péter
Mozgás: Király Attila
A rendező munkatársa: Putnoki Ilona
Produkciós asszisztens: Fenyvesi Katalin
Rendező: Ilan Eldad
Producer: Orlai Tibor
Eberhard Streul kellékes-revüje nyomán Parti Nagy Lajos írt magyar darabot egy színházi kellékes nagy pillanatából, színházi estéjéből.
Bieder József előadás után teszi a dolgát, pakol az üres színpadon, s fölnézve közönséggel, méghozzá telt házzal találja magát szembe.
Először megriad, nem tudja, hogy oldja meg ezt a szokatlan, már-már szürreális helyzetet, végül megdicsőül.
E hajdani segédszínész, ez az örök háttérember mesélni kezd az életéről, ami a színház, s a színházról, ami az élete. Tán nem az első, de alighanem utolsó „fellépésén” minden képességét, tapasztalatát és képzeletét mozgósítva elvarázsolja, elszórakoztatja mindazokat, akiket a nézőtéren lát.
Az összes magánszám, az összes produkció természetesen róla szól, róla a sírás, a nevetés, róla szól az egész este, Kern András előadásában, Ilan Eldad — a Hat hét hat tánc és Az élet, mint olyan színpadra állítója — rendezésében.

A Vígszínház és az Orlai Produkciós Iroda közös előadása

Szentendrei Tavaszi Fesztivál/Borítékolható szerelem
2024-04-06 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Április 6. szombat 19:00
Hamvas Béla Pest Megyei Könyvtár (2000 Szentendre, Pátriárka utca 7.)
Borítékolható szerelem
NÁRAY ERIKA ÉS NYÁRY KRISZTÁN zenés irodalmi estje
Nyáry Krisztián író, irodalomtörténész hosszú évek óta gyűjti a magyar írók, költők, művészek, politikusok fennmaradt szerelmes leveleit. Némelyik akár önálló irodalmi műként is megállja a helyét. Nyáry, a hazai kultúrtörténet e becses darabjaiból már két kötetet is szerkesztett (Írjál és szeressél – 125 szerelmes levél és történet, Életemnél is jobban – 115 újabb szerelmes levél és történet). Ezekből válogatva született meg a Borítékolható szerelem című előadás Nyáry Krisztián és Náray Erika előadásában.
A Borítékolható szerelem esten többek között Móricz Zsigmond és Simonyi Mária, Örkény István és Nagy Angéla, Karinthy Frigyes és Gordon Ibi, illetve az író felesége, Böhm Aranka levelezése kerül fókuszba, de Ady Endre és Brüll Adél viharos viszonyára és fájdalmas szakítására is fény derül. Mai életünkre az jellemző, hogy folyamatosan gyors reakcióra, viszontválaszra várunk, holott a levelek és üzenetek értékét régen épp a várakozás, a vágyakozás (is) adta. Mint ahogy a szerelemhez is hozzátartozott a távolság. A másik hiányából fakadó erős érzelmek nagyban hozzájárultak ahhoz, hogy az utókor színes, változatos és izgalmas levelezéseket olvashasson. Ezáltal ráadásul sokkal hétköznapibbá és „elérhetőbbé” válnak számunkra íróink, költőink.

Zongorán kísér: Berdisz Tamás

Az előadás hossza: 90 perc szünet nélkül
Jegyár: 5900 Ft

Szentendrei Tavaszi Fesztivál/Okos mesék
2024-04-07 11:00 - 12:00 | MűvészetMalom, Bogdányi út 32., Szentendre, 2000, Magyarország
Április 7. vasárnap 11:00
MűvészetMalom (2000 Szentendre, Bogdányi utca 32.)
Okos mesék
„Kutya jó” okos buli gyerekeknek

A Cápák Között című műsorban befektetést nyert OkosMese OKOS BULI zenés műsor sorozata Szentendrére érkezik.
A „kutya jó” zenés műsor gyerekeknek, szülőknek, kutyabarátoknak szól és mindenkinek, aki tudja, hogy a kutya a legjobb barát!
Az Okos buli alatt a legvidámabb és legokosabb kutyabarát dalokra tombolhatnak a gyerekek. Az interaktív koncerten megtanulhatják, hogyan kell gondoskodni a kutyákról, mire lehet szükségük a kutyaboltból, miként lehet biztonságosan viselkedni velük és mellettük, és azt is, hogy miért jó elpakolni otthon a játékokat.
A dalok nem csak a buksikra, hanem az érzelmekre is hatnak, ezzel segítve a gyerekeket, hogy érzékenyebbek és empatikusabbak legyenek az állatok és egymás iránt.
Az előadás hossza: 60 perc szünet nélkül
A PROGRAMOT 2-7 ÉVES KOR KÖZÖTTI GYEREKEKNEK AJÁNLJUK.
Jegyár: 2900 Ft

Szentendrei Tavaszi Fesztivál/Dante:Pokol
2024-04-11 19:00 - 20:30 | Dunaparti Művelődési Ház – Barlang, Duna korzó 18., Szentendre
Április 11. csütörtök 19:00
Barlang (2000 Szentendre, Duna korzó 18.)
Dante: Pokol
Remekmű GYABRONKA JÓZSEF előadásában
Dante hétszáz évvel ezelőtt, 1321-ben, a halála évében fejezte be az Isteni színjátékot. Az előadás Dante misztikus utazásának azt a részét mutatja be, amelyben a Poklot járja végig Vergilius vezetésével, és olyan bűnösökkel találkozik, akik nemcsak saját korukra hatottak, hanem életük és haláluk számos tanulságot tartogat az utókor számára isA kalandos történet különböző mozzanataihoz mindenki más-más asszociációkat társít aszerint, hogy kinek-kinek mit jelent a Pokol a 20-21. században.
Nádasdy Ádám 2016-ban újrafordította az Isteni színjátékot. Fordítása megváltoztatta viszonyunkat a vitathatatlanul fontos, ám némiképp megközelíthetetlen remekműhöz: attól, hogy nem archaizálva, irodalmiasan, hanem mai, élő nyelven és – nem mellesleg – érthetően szólal meg, közel került a mához Dante világa, a dantei utazás pedig egyszerre lett megrendítő és szórakoztató.
Előadja: Gyabronka József
Írta: Dante Alighieri
Fordította: Nádasdy Ádám
Az előadás szövegét összeállította: Török Tamara
Az előadás létrehozásában közreműködött: Kocsis Gergely és Török Tamara

Az előadás a budapesti Olasz Kultúrintézet támogatásával jött létre.

Az előadás hossza: 70 perc szünet nélkül
Jegyár: 4900 Ft

Szentendrei Tavaszi Fesztivál/Kizárólag az utókor számára
2024-04-13 19:00 - 21:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Április 13. szombat 19:00
Hamvas Béla Pest Megyei Könyvtár (2000 Szentendre, Pátriárka utca 7.)

Kizárólag az utókor számára
Janikovszky Éva fiatalkori naplóiból készült monodráma SODRÓ ELIZÁVAL
Janikovszky – lánykori nevén Kucses – Éva tizenkét és tizennyolc éves kora között, 1938-tól 1944-ig vezette a naplóját. Negyedik naplófüzetének borítóján ceruzával írva ez áll: „Kizárólag az utókor számára.” A bejegyzésekből kibomlik egy különlegesen érzékeny lány története, aki a világháború éveiben vált felnőtté, ebben az időszakban volt először igazán szerelmes, és miközben igyekezett derűvel szemlélni az életet, szembesült a vészkorszak legdurvább intézkedéseivel, amelyek saját családját is érintették. A leendő írónő hol kacagtató humorral, hol szívszorító iróniával mesél barátairól és szerelmeiről, kíméletlenül elemzi saját magát – miközben a háttérben végig ott ketyeg a világtörténelem kegyetlen órája.

Játssza: Sodró Eliza és Martinkovics Máté
Dramaturg: Bíró Bence
Díszlet: Keresztes Tamás
Jelmez: Virág Vivien
Asszisztens: Bezerédi Bendegúz
Rendező: Keresztes Tamás

A 6Szín Teátrum előadása
Az előadás hossza: 100 perc szünet nélkül

Jegyár: 6200 Ft

Szentendrei Tavaszi Fesztivál/Duo VoCellino
2024-04-14 16:00 - 17:30 | MűvészetMalom, Bogdányi út 32., Szentendre, 2000, Magyarország
Április 14. vasárnap 16:00
MűvészetMalom (2000 Szentendre, Bogdányi utca 32.)
Duo VoCellino
ROHMANN DITTA és SZIRTES EDINA MÓKUS koncertje gordonkára és hegedűre

Ez a koncert egy utazás – elsősorban fiatal hallgatóknak.
Utazás a klasszikus zene világából indulva a népzenei feldolgozásokon át versek énekléséig, mely közös éneklésre sarkallja a közönséget, nem kihagyva az improvizáció varázsát sem.
Ez a műsor elsősorban inspirálni szeretné a felnövekvő generációt – kimozdítva a mindenhonnan hallható zenevilágból egy sokkal érzékenyebb, árnyaltabb, valamint lelket és szellemet igénybe vevő zenei-művészeti világ felé.
Ezt a koncertet az előadók kíváncsisága ihlette, ahogy határtalanul járhatunk a műfajok között, s egyetlen, ami biztos, a hangszer és az énekhang.
A műsoron saját darabok mellett klasszikus zenei átiratok, népzenei ihletettségű darabok szerepelnek cselló-hegedű duóra.
A formáció évek óta koncertezik hangversenytermekben és templomokban, szerényebb és finomabb befogadók figyelmétől kísérve, soha fel nem adva azt a reményt, hogy milyen ajándék lehet a művészet ilyen érzékeny és őszinte áramlása, ahogy nem a műfaji kötöttségek vagy a kiforrott eszköztár és begyakorolt sikerdarabok előadása a cél, hanem az inspiráció a határtalan zeneművészet iránt.

A koncert hossza: 90 perc szünet nélkül
Jegyár: 3500 Ft

Szentendrei Tavaszi Fesztivál/Született: Wágner Emese
2024-04-14 19:00 - 20:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Április 14. vasárnap 19:00
Hamvas Béla Pest Megyei Könyvtár (2000 Szentendre, Pátriárka utca 7.)

Született: Wágner Emese
SZALONTAY TÜNDE önéletrajzi ihletésű monodrámája

Szalontay Tünde titokzatos, rejtőzködő színésznő. Most mégis az életéről mesél.
Fiatal felnőtt korában megdöbbentő családi titok jut tudomására. Miközben külföldön él, izgalmas, inspiráló művészeti közegben dolgozik huszonévesen, kiderül, hogy az addig sajátjának hitt szülei örökbe fogadták, és hogy élete első hat hónapját egy csecsemőotthonban töltötte. Sokkoló a felismerés, mégis hirtelen minden világossá válik. Megérti, hogy az egész addigi életét végigkísérő megmagyarázhatatlan idegenség érzés, a gyermekkori végtelen magány, a kapcsolódásra való képtelenség, a ki vagyok én? nyomasztó szorongása honnan eredeztethető: ő egy örökbefogadott gyerek.
A felnőttkori identitáskeresés, a gyermekkor felfoghatatlan élményei, a szavakkal nehezen megfogalmazható, a titok által megbélyegzett létezés jelenik meg látványos mozgással, dalokkal-zenével, álomszerű képekkel, saját- és vendégszövegekkel. Az előadásban bátran váltakozik az abszurd humor a költőibb jelenetekkel, közelebb hozva a nézőt a történet személyességéhez, mégsem könnyítve annak súlyán.
Előadja: Szalontay Tünde
Koreográfus: Gergye Krisztián
Zeneszerző: Zombola Péter
Dramaturg: Zsigó Anna
Látvány: Gergye Krisztián és Szenteczki Zita
Videó: Dinea László
Fény: Langó Ádám
Produkciós vezető: Gáspár Anna
Rendezőasszisztens: Szirtes Lili Lujza
Rendező: Szenteczki Zita
Az előadás képi világát Francesca Woodmann fotói inspirálták.
A Manna Produkció, a Szentendrei Teátrum és Füge Produkció közös előadása.
Az előadás hossza: 65 perc szünet nélkül
Jegyár: 4500 Ft

Szentendrei Tavaszi Fesztivál/Egy életem
2024-04-17 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Április 17. szerda 19:00
Hamvas Béla Pest Megyei Könyvtár (2000 Szentendre, Pátriárka utca 7.)

Egy életem
GRECSÓ KRISZTIÁN életrajzi stand up estje

Az EGY ÉLETEM sorozatban híres művészek mesélnek az életükről, a számukra meghatározó pillanatokról és történetekről.
A forgatókönyvet itt valóban az élet írja.
Grecsó Krisztián napjaink talán legnépszerűbb írója. Mint minden író, személyes élményeit elsősorban a könyveibe sűríti. De nemcsak azokat, hanem bármilyen más impulzust, amit a könyv megkövetel tőle.
Ezen a jókedvű estén viszont csak magáról fog mesélni. Leginkább arról, hogyan válhatott belőle egyáltalán író. A szegvári gyerekkorról, a béna csajozásokról, a megmosolyogtató művészi kísérleteiről a néptánc, a festészet és a könnyűzene területén. Majd az első tétova irodalmi lépéseiről, amelyek lassan elvezették a Pletykaanyu kötet botrányáig. De az est folyamán szóba kerül magánélete, házassága, betegsége, lányuk örökbe fogadása és sok minden más is, ami személyiségét formálta.
Egy élete, egy halála – kiáll Önök elé és elmeséli a saját történetét.

Szereplő: Grecsó Krisztián
Rendező-producer: Lévai Balázs
Dramaturg: Gyulay Eszter
Látvány, VJ: Katona Kati
Fény: Farkas Gábor
Az előadás hossza: 90 perc szünet nélkül
Jegyár: 5900 -7900 Ft
Jegyek válthatók: https://tixa.hu/egyeletem-grecsokrisztian-20240417

Szentendrei Tavaszi Fesztivál/Vagy a szívem dobbant
2024-04-20 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Április 20. szombat 19:00
Hamvas Béla Pest Megyei Könyvtár (2000 Szentendre, Pátriárka utca 7.)
Vagy a szívem dobbant
megzenésített, szépernői prózavers BALLA ESZTERREL ÉS SZABÓ KIMMEL TAMÁSSAL

Kornél és Rudi sem elválni, sem egymásba kapaszkodni nem tud. Kornél elveszíti Rudit, s kétségbeesetten kapaszkodik utána, mígnem egy csókban visszanyeri, majd Rudi veszíti el Kornélt, s kétségbeesetten kapaszkodik utána, mígnem egy újabb csókban s az összetartozás-szétválás szerelmi tébolyában újra s végre egymásra találnak.
Ilyesmi lenne a szinopszisa a Vőlegényből kimetszett két nagyjelenetnek, mely ebben az előadásban valamiféle két hangra írt, megzenésített, szépernői prózaverssé válik.
A megzenésített szöveg alapján létrehozott előadás a maga nemében teljesen egyedülálló, Szép Ernő művéből ilyen jellegű feldolgozás még nem született.

Szereplők: Balla Eszter, Szabó Kimmel Tamás
Zenekar: Swing à la Django
Rendező: Forgács Péter
Dramaturg: Zöldi Gergely
Zene: Dani János, Szitha Miklós
Az előadás hossza: 75 perc szünet nélkül
Jegyár:5900 Ft

Szentendrei Tavaszi Fesztivál/Lélekhívogató
2024-04-21 10:00 - 11:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Április 21. vasárnap 10:00
Hamvas Béla Pest Megyei Könyvtár (2000 Szentendre, Pátriárka utca 7.)

Lélekhívogató – a szivárvány meséje
Animációs-élőzenés-bábos játék TÁRNOK MARICÁVAL

„A történeteket azért mesélik, hogy legyen, aki továbbadja őket. Magukban hordozzák a mesélő
múltját és jelenét ekként szőve az ősi kárpitot.”
Oein DeBhairduin, ír mesemondó

A mese egy tündérkével kezdődik, aki a játék hevében eltéved és kénytelen behúzódni egy barlangba.
„Tudtátok, hogy a Tündérek országában minden fekete és fehér? No, ez a tündérke éppen itt szállt le…pont itt, a Földön. Ám amikor reggel kikukkantott elmondhatatlan, ami eléje tárult… hogy is mondhatná el az, aki még sohasem látott színeket, hogy milyen a piros, a sárga. Miért repülnek a virágok és mi ez a furcsa nyüzsgés mindenütt? Kiderül “lélekhívogatva”.

Játssza: Tárnok Marica
Zeneszerző – zenész: László Lilla
Animáció: Balázs Boróka Anna
Jelmez: Béres Móni
Díszlet: Bogdán Gábor és Németh István
Videóanimáció: Benkó Bernadett
Produkciós menedzser: Gáspár Anna

Az előadás hossza: 60 perc szünet nélkül.
Jegyár: 2000 Ft

Spiró György: Szappanopera
2024-04-30 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Rendező/producer: Németh Kristóf

Nő – Járó Zsuzsa
Férfi – Kenderes Csaba
Szomszéd – Faragó András
Lány – Kiss Anna Laura
Anya – Dániel Vali
Fiú – Náray-Kovács Zsombor

„Én magának zsidó vagyok?”
Budapesten vagyunk, a 2000-es évek elején. Kárpótlási ügynök csönget be egy nőhöz. A nő közli vele, hogy a családjától semmit nem vettek el, nincs miért kárpótolni őket.
„Én a zsidó kárpótlás miatt jöttem” – válaszolja erre a Férfi, mert a cégének van egy listája azokról, akiket veszteség ért a Holokauszt alatt. Nem anyagi, hanem emberi veszteség.
„Én magyar állampolgárnak születtem, nekem vallásom nem volt soha, a lánykori nevem magyar, a volt férjem neve magyar, a gyerekeim magyarok, az unokáim is magyarok lesznek feltehetőleg… (…) Ha nem is maga, de a lista készítői mégis úgy gondolják, én zsidó vagyok… Milyen alapon? És erről gondolnak is valamit, nem? Mi az, hogy zsidó?” – kérdezi a Nő.
Habár remekmű, nem véletlen, hogy eddig csupán kétszer mutatták be.
Zavarba hozza a nézőt, mert olyan tabukat tör meg, melyekről még baráti társaságban is csak óvatosan merünk beszélni. Ha egyáltalán merünk.
Mert a mű valós és vélt érzékenységeket sérthet: szókimondó, de nem didaktikus.
Mert senki nem tud mit kezdeni, ezzel az 1998-ban megjelent színdarabbal.
Mi az, hogy zsidó? Mi az, hogy zsidó Magyarországon?
Auschwitzot meg lehet pénzben váltani?
A darab olyan kérdésekkel szembesít minket, melyeket eddig még senki nem tett fel ilyen nyíltan és pontosan ebben az országban.
Pedig a megbeszéletlen tragédia nemzedékek életérzését határozta meg a múltban, és határozza meg a jelenben. Akár zsidó valaki, akár nem. Mondhatjuk transzgenerációs traumának, de nevezhetjük mély, szülőről-gyerekre öröklődő fájdalomnak és félelemnek is.
Egy férfi és egy nő beszélget egy előszobában, szereplők jönnek-mennek, zajlik az élet, s közben a szemünk előtt elvonul Magyarország XX. százada.
Idén van a magyarországi Holokauszt 80. évfordulója. A Szappanopera olyan kérdéseket tesz fel nekünk, melyekkel ideje szembenéznünk.
Az előadást egy részben játsszuk, hossza kb. 90 perc.

Az előadás a Szentendrei Teátrum koprodukciójával jött létre.
Az előadást a Kulturális és Innovációs Minisztérium támogatja.

Szentendrei Tavaszi Fesztivál/ KALAMAZOO
2024-05-18 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Május 18. szombat 19:00
A 2024. április 19-i, Tavaszi Fesztivál keretében meghirdetett előadás pótlása.
Hamvas Béla Pest Megyei Könyvtár (2000 Szentendre, Pátriárka utca 7.)
Michelle Kholos Brooks – Kelly Younger: KALAMAZOO
Komédia HERNÁDI JUDITTAL ÉS KERN ANDRÁSSAL
Mit akarnak ezek még? – kérdeztük húszévesen, ha idősebbek szerelméről esett szó. Pedig az ember sohasem túl öreg ahhoz, hogy fiatal legyen. Két remek humorú írónő fordulatos komédiája megmutatja, milyen a romantika az élet második felvonásában. Amikor Peg, a konzervatív madárrajongó egy ismerkedési oldalon rátalál az izgalmakat fémdetektorral kereső Irvingre, megérkezik a szerelem, első látásra. Az első randevú és a másnap reggel után a két idősödő romantikus komplikált helyzetben találja magát: a közös jövőhöz bizony még az ő korukban is fel kell nőni. Addig viszont még rengeteget lehet röhögni.
Különösen így, a Hernádi-Kern párossal…
Szereplők:
PEG…………………….. Hernádi Judit
IRVING………………… Kern András
Alkotók:
Fordító/Dramaturg: Zöldi Gergely
Látvány: Sós Beáta
Zene: Cári Tibor
Plakát: Csáfordi László
Rendező munkatársa: Varga Miklós
Rendező: Sebestyén Aba
Producer: Orlai Tibor
A színdarab Magyarországon a THEATRUM MUNDI Színházi és Irodalmi Ügynökség közvetítésével kerül színre.
Az előadás hossza: 90 perc szünet nélkül

Jegyár: 7500 Ft

A feleség negyvennél kezdődik - házasságjavító komédia
2024-05-20 19:00 - 22:00 | Pest
Írta: Arne Sultan – Earl Barett – Ray Cooney

Fordította: Beleznay Endre
George Harper: Beleznay Endre
Linda Harper: Pikali Gerda / Gregor Bernadett
Roger Dixon: Németh Kristóf / Urbán Tibor / Suhajda Dániel
Betty Dixon: Gregor Bernadett / Vanya Tímea
Bernard Harper: Magyar Attila / Szűcs Sándor
Leonard Harper: Náray-Kovács Zsombor
Díszlet és jelmeztervező: Csík György
Asszisztens/súgó: Juhász Andrea
Rendező: Németh Kristóf és Beleznay Endre
Producer: Németh Kristóf

Linda unja 17 éves házasságát, angol kertvárosi életét, a negyedik x közeledtét, de főleg a férjét, George-ot. Erről azonban a férfi nem akar tudomást venni, neki minden úgy jó, ahogy van. De amikor George elalszik szeretkezés közben, Lindának végképp elege lesz: úgy érzi, joga van még minőségi érzékiséghez, figyelemhez, szerelemhez, élethez. Válni akar.
Kamasz fiuk becsajozik, a szenilis nagypapa katonatörténeteket darál, a legjobb barátok elképesztő tanácsokat adnak, és a felfordulás közepén ott áll szegény George. Aki – némi rásegítéssel a bárszekrényből -, veszélyes útra lép: elhatározza, hogy megfiatalítja a házasságát. Mesterien megírt brit komédia az 1980-as évek világával, igazi sztárszereposztásban! A Fórum Színház legújabb vígjátéka rólunk mesél, kacagtató helyzetekkel és imádni való karakterekkel.

Az előadás hossza 180 perc, 1 szünettel.
Az előadás a Szentendrei Teátrum koprodukciójával jött létre.
Az előadást 14 éven felüliek számára ajánljuk. A változtatás jogát fenntartjuk.
Az előadást a Kulturális és Innovációs Minisztérium támogatja.
A szerzők engedélyét a Concorde Theatricals (USA) és a Hofra Kft. közvetítette. hofra.hu

SZENTIVÁNÉJI ÁLOM Shakespeare-Mendelssohn-Kulcsár
2024-07-26 20:30 - 21:40 | Városháza udvara, Fő tér, Szentendre, 2000, Magyarország
Shakespeare – Mendelssohn – Kulcsár: SZENTIVÁNÉJI ÁLOM
táncszínházi előadás
Shakespeare egyik legismertebb vígjátéka egyben keserédes dráma a szerelem természetéről. Fiatalok vesznek el egy elvarázsolt erdőben, és miközben párjukat keresik, kiderül, hogy ebben a világban a szerelem csak függőség, a magány ellenszere. A kavarodásban a szerelmesek valójában egymásban keresik önmagukat – ez a keresés pedig boldogsághoz és boldogtalansághoz is vezethet.
A Harangozó-díjas Kulcsár Noémi Shakespeare-repertoárjának egyik darabja a Szentivánéji álom. Groteszk, humoros, mégis absztrakt. Kortárs, modern értelmezésében Felix Mendelssohn azonos című remekművére hajszolják egymást Shakespeare hősei, akiket a Tellabor Társulat művészeti alakítanak. A Szentivánéji álom összes figurája megjelenik a színpadon, így a szerelmespárok, Theseus és Hippolyta, a tündérkirály Oberon és a tündérkirálynő Titánia, és persze a mesteremberek és a pajkos Puck is. A produkcióban pedig részesei lehetünk egy egyszerre fényes és sötét álomnak, amelyben ezek az izgalmasan mai figurák üldözik egymást árkon-bokron, álmon-rémálmon át.

TÁNCOSOK a Kulcsár Noémi Tellabor táncművészei I Látvány: Kulcsár Noémi I Dramaturg: Cseh Dávid I
Koreográfus-rendező: Kulcsár Noémi
A Kulcsár Noémi Tellabor előadása.
Az előadás hossza: 70 perc, szünet nélkül
Esőnap: július 27. 20:30
Jegyár: 3900 Ft

Tasnádi István: MIKOR HAZUDTAM?
2024-07-28 20:30 - 21:40 | Városháza udvara, Fő tér, Szentendre, 2000, Magyarország
Tasnádi István: MIKOR HAZUDTAM?
színmű
Ildikó kiváló szakpolitikus, aki komoly karrier előtt áll, amennyiben le tudja küzdeni egy apró hibáját: nem tud hazudni. Főnökei egy fiatal, ambiciózus kommunikációs szakembert küldenek el hozzá, hogy közösen dolgozzanak ezen a problémán. A tréning azonban különös fordulatot vesz, a valóság körvonalai fokozatosan elmosódnak és végképp összekeveredik az igazság a hazugsággal.
SZEREPLŐK Péterfy Bori I Rohonyi Barnabás
Látvány: Antal – Fógel Adrienn I Filmbejátszások: Tiszeker Dániel, Pataki
Ádám, Mészáros Attila I A rendező munkatársa: Garádi Gréta I
Rendező: Tasnádi István I Producer: Orlai Tibor
A Füge Produkció és az Orlai Produkció közös előadása.
Az előadást 16 éven felülieknek ajánljuk.
Az előadás hossza: 70 perc, szünet nélkül
Esőnap: július 29. 20:30
Jegyár: 5900 Ft

Müller Péter: SZERETETKÖNYV
2024-07-30 20:30 - 21:30 | Városháza udvara, Fő tér, Szentendre, 2000, Magyarország
Müller Péter: SZERETETKÖNYV
színpadi játék, zenével
Müller Péter az írja: „A szeretetről beszélni egyedül nem lehet. Csak együtt.”
A szeretet a legnagyobb szavunk. Minden örömünk és gondunk mögött ez az egyetlen szó rejlik. Müller Péter szól a szerelemről, a barátságról, a női és a férfisorsról, a párkapcsolatról, a szexualitásról és a magányról, társunk elvesztéséről, a saját lelkünkkel való barátságról, az öregségről, a családról, a gyermeki és az anyai szeretetről, korunk érzelmi zűrzavaráról s az elmúlhatatlan égi szeretetről.
SZEREPLŐK Papadimitriu Athina I Kutik Rezső gitár I
Színpadra alkalmazta: Perjés János I Zenei vezető: Kutik Rezső I Díszlet: Spirit I Jelmez és rendezőasszisztens: Mohácsi Nóra
Az előadás hossza: 60 perc, szünet nélkül
Esőhelyszín: a Városháza díszterme
Jegyár: 4500 Ft

S.Ö.R. Shakespeare Összes műve Rövidítve-zártkörű (nyílt előadás: aug. 23. 20:00)
2024-07-31 20:30 - 22:40 | Városháza udvara, Fő tér, Szentendre, 2000, Magyarország
S.Ö.R.
Shakespeare Összes műve Rövidítve
zártkörű előadás – nem zártkörű előadás: aug. 23. 20:00
3 évtized – több mint 600 előadás – 12 Jászai-díj jelölés – 43 orvosi beavatkozás (1 sikeres) – 17 jegyszedő nyugdíjazás – 2 színház bezárás.
Shakespeare összes művei 2 óra alatt! Rekordkísérlet több mint 3 évtizede töretlen sikertelenséggel! Az előadás nem csak nyomokban tartalmaz kötelező tananyagot. Színház az egész, és színész benne minden.
Aki szereti Shakespeare műveit, s ellenállhatatlan vágyat érez arra, hogy valamennyit megismerje, ám úgy ítéli meg, hogy élete hátralévő része valószínűleg nem lesz elegendő ehhez, cseppet se búslakodjon. Bízza rekeszizmai működtetését a „NEM KOMPLETT SHAKESPEARE MŰVEK”-re, akik a nehéz körülmények ellenére (a nézők állandóan közbenevetnek), derekasan végrehajtják a már-már reménytelennek tűnő feladatot: bemutatják a „Komplett Shakespeare”-t.
CSAK FŐBB SZEREPEKBEN Gáspár András I Kálid Artúr I Kálloy Molnár Péter
A 6Szín előadása.
Az előadás hossza: 130 perc, szünet nélkül
Esőhelyszín: a Városháza díszterme
Jegyár: 5900 Ft

ÉDESKETTES HÁRMASBAN
2024-08-01 20:00 - 22:15 | Városháza udvara, Fő tér, Szentendre, 2000, Magyarország
Neil Simon – Marvin Hamlisch – Carole Bayer Sager:
ÉDESKETTES HÁRMASBAN
musical
Adott két nem könnyű ember: Vernon, a befutott, sikeres slágerszerző, és Sonia, a kezdő dalszövegíró, akik mindketten hivatásuk megszállottjai. Sonia korábbi párja láthatatlanul, de egyre agresszívebben közéjük furakodik. Így lesz a kétszemélyes játékból Édeskettes hármasban. Neil Simon az amerikai vígjáték frenetikus humorú mestere. Marvin Hamlisch az amerikai színpadi és filmzene briliáns alkotóművésze. A most bemutatásra kerülő musical e két világsztár együttműködéséből született különlegesen szép, romantikus zenés komédia.
A titkuk: humor, lélekismeret, megindítóan gyöngéd érzelmesség. Ha ez nem lenne elég, akkor a két szereplő, Földes Eszter és Peller Károly, valamint a rendező, Szabó P. Szilveszter neve garancia a sikerre.
SZEREPOSZTÁS Sonia: Földes Eszter I Vernon: Peller Károly
Tánckar: Csongor Nóra I Szkáli Edina I Gyurcsok Buda I Oláh Béla Szövegkönyv: Neil Simon I Zene: Marvin Hamlisch I Dalszöveg: Carole Bayer Sager I Fordította: Galambos Attila I Zenei vezető: Vecsei László I Koreográfus: Szkáli Edina I
Jelmez: Böhm Kati I Díszlet: Michac Gábor I Fénytervező: Wéber Tamás I
Rendező: Szabó P. Szilveszter
A 6Szín előadása.
Az előadás hossza: 135 perc, egy szünettel
Esőnap: augusztus 2. 20:00
Jegyár: 7500 Ft

SZINESZTÉZIA 2.0
2024-08-03 20:30 - 22:00 | Városháza udvara, Fő tér, Szentendre, 2000, Magyarország
SZINESZTÉZIA 2.0
kép-performansz egy gyűjtemény vonzásában
19:00h A SZÍNHÁZJEGGYEL TÁRLATVEZETÉSEN IS RÉSZT VEHET A FERENCZY MÚZEUMBAN / 20:30h ELŐADÁS A VÁROSHÁZA UDVARON
A Gergye Krisztián Társulat 2021-ben nagy sikerrel mutatta be a SZINESZTÉZIA produkciót Szentendrén és Kőszegen. Az előadás a képzőművészet és a tánc párhuzamaira fókuszálva performansz-etűdök füzéréből áll, melyek két előadó, Nagy Csilla és Gergye Krisztián, egy-egy gondosan kiválasztott műalkotásra adott reflexióit helyezi egymás mellé.
A SZINESZTÉZIA 2.0 koncepciója ugyanez maradt, ám idén egyrészt új alkotásokat, s az azokra adott tánc-reflexiókat láthatjuk, másrészt a régi előadásból is visszaköszönnek festmények és a hozzájuk kapcsolódó performanszok. A képeket kizárólag a Ferenczy Múzeumi Centrum jelenlegi kiállításából válogatták a koreográfus-előadók.
KOREOGRÁFUSOK, ELŐADÓK Nagy Csilla, Gergye Krisztián
Zongorán közreműködik: Zombola Péter I Soundscape: Gryllus Ábris I Produkciós vezető: Gáspár Anna I Vetítés: Diena László I Jelmez: Béres Móni
A Gergye Krisztián Társulat és a Szentendrei Teátrum koprodukciója.
Az előadás hossza 90 perc, szünet nélkül
Esőhelyszín: Hamvas Béla Pest Megyei Könyvtár (Pátriarka u. 7.)
Jegyár: 3900 Ft
Klip a Szinesztézia első részéről.

Synesthesia 2.0

PÁR-BESZÉD
2024-08-04 20:30 - 21:50 | Városháza udvara, Fő tér, Szentendre, 2000, Magyarország
PÁR-BESZÉD
Spiró György, Závada Pál – Dés László
és Dés András irodalmi zenei estje
FIGYELEM, az esőhelyszín változott: eső esetén a VÁROSHÁZA DÍSZTERMÉBEN LESZ AZ ELŐADÁS!
Az irodalmi-zenei estek mindig nagy érdeklődésre tartanak számot. Különösen érvényes ez akkor, amikor két rendkívül népszerű kortárs magyar író, Spiró György és Závada Pál és két kiváló zeneművész, Dés László (szaxofon) és Dés András (ütőhangszerek) lépnek fel együtt.
Noha ők már több alkalommal szerepeltek együtt, ez zömmel többedmagukkal együtt történt, így ez ritka ünnepi alkalom lesz, amikor négy, egymásra érzékenyen rezonáló nagy művész műsorát hallhatjuk majd.
Spiró György és Závada Pál felolvasnak általuk fontosnak és aktuálisnak tartott írásaikból, Dés László és Dés András pedig zenével folytatja a felolvasásokat.
A próza közben, kellő dramaturgiai pontokon megszólal a zene, hangsúlyozva, aláhúzva vagy akár ellenpontozva az egyes szövegrészeket. Így az estnek kialakul egy íve, dramaturgiája, zene-dramaturgiája.
Ezek az előadások mindig egyediek, és a mindig változó szöveg és zenei tartalom minden előadást megismételhetetlenné tesz.
ELŐADÓK Spiró György I Závada Pál I Dés László I Dés András
A Sonatina Művészeti Ügynökség produkciója.
Az előadás hossza: 80 perc, szünet nélkül
FIGYELEM, az esőhelyszín változott: eső esetén a VÁROSHÁZA DÍSZTERMÉBEN LESZ AZ ELŐADÁS!
Jegyár: 5900 Ft

Karinthy Ferenc: DUNAKANYAR
2024-08-05 20:30 - 21:50 | Városháza udvara, Fő tér, Szentendre, 2000, Magyarország
Karinthy Ferenc:
DUNAKANYAR
keserédes komédia, egy részben
Egy presszóba, zárás előtt, betér egy magányos férfi egy feketére. A kávéfőzőnő vonakodva bár, de kiszolgálja. Beszélgetni kezdenek, aztán flörtölni…
Lehet-e egyszeriben közünk egy ismeretlenhez egy véletlen találkozás során? Karinthy Ferenc figuráit a magány űzi, bátortalan, vagy éppen meghökkentő lépéseket tesznek egymás felé. 1971-ben Szinetár Miklós rendezésében forgattak tévéjátékot Karinthy egyfelvonásosából Hámori Ildikóval és Sztankay Istvánnal, 1981-ben pedig Szentendrén láthatta a közönség a legendás előadást, a Nosztalgia Kávéházban.
A Szentendrei Teátrum 2021-ben, szintén a városhoz és a Dunakanyarhoz sok szállal kötődő Szinetár Miklóst kérte fel, hogy állítsa színre a népszerű művet, Szinetár Dórával és Makranczi Zalánnal a két szerepben.
Az előadás nemcsak Szentendrén megy a bemutató óta hatalmas sikerrel, hanem a vendégjátékokon is.
SZEREPOSZTÁS Kávéfőzőnő: Szinetár Dóra I Vendég: Makranczi Zalán
Díszlet: Fazekas Gyula I Jelmez: Velich Rita I
Rendező: Szinetár Miklós
A Szentendrei Teátrum produkciója.
Az előadás hossza: 80 perc, szünet nélkül
Esőnap: augusztus 9. 20:30
Jegyár: 6500 Ft
Trailer az előadásról.

Ozsgyáni Mihály: CSAK EGY KIS TERÁPIA
2024-08-06 20:00 - 22:00 | Városháza udvara, Fő tér, Szentendre, 2000, Magyarország
Ozsgyáni Mihály:
CSAK EGY KIS TERÁPIA
vígjáték 2 részben
Mi történik, ha hazafelé menet egy pszichiáter karambolozik…
Mi történik, ha végtelenül szerencsétlen módon pont egy veszélyes bűnöző autóját töri össze…
Mi történik, ha a bűnözőnek ez éppen kapóra jön, mert egyébként pszichiáterre van szüksége…
Mi történik, ha az orvos nem akarja elvállalni… de aztán mégsincs más választása…
Mi történik, ha az egész helyzetről a pszichiáter leendő felesége semmit sem…
Mi történik, ha egy friss férjet “hazaszállítanak” akarata ellenére a nászútjáról, mert befolyásos páciensének éppen szüksége van rà…
Mi történik, ha a bűnöző aztán már azt látja a gyógyulása biztos módjának, ha oda is költözik az orvosához…
Akkor jó esetben – nagy kínkeservek árán ugyan -, de a pszichiáter és a bűnöző életre szóló barátságot köt…
SZEREPOSZTÁS Maffiavezér, Matteo Rocco: Szabó P. Szilveszter I dr. Richard Hunter, pszichiáter: Mihályfi Balázs I Violet Foster, dr. Hunter felesége: Szendy Szilvi I Samantha Gibson, dr. Hunter páciense: Náray Erika I Tojás, Matteo Rocco jobbkeze: Faragó András I
Díszlet: Rákay Tamás I Jelmez: Böhm Kati I Rendezőasszisztens: Majláth Dóra I
Producer: Fekete Mária, Ernhaft Attila I
Rendező: Peller Károly
Az Art-Színtér produkciója.
Az előadást 16 éven felülieknek ajánljuk.
Az előadás hossza: 120 perc, egy szünettel
Esőnap: augusztus 7. 20:00
Jegyár: 7500 Ft

HANNA - szabadesés több szólamban
2024-08-06 20:30 - 21:40 | Vajda Lajos Múzeum udvara, Hunyadi u. 1., Szentendre, 2000, Magyarország
HANNA – szabadesés több szólamban
1944. november 7-én végezték ki a 23 éves Szenes Hannát Budapesten. Történetét világszerte ismerik, itthon alig. Kém, költő vagy nemzeti hős? Versei, naplója és a róla szóló visszaemlékezések mögött egy olyan lányt fedezhetünk fel, aki oly korban élt, amikor a háború ok volt az emberi méltóság eltiprására; akinek volt bátorsága elhagyni a hazáját és Palesztinában kétkezi munkával új országot építeni. Brit ejtőernyősként tért vissza Magyarországra, hogy akadályozza sorstársai deportálását. Története a veszteségek és bátorság el nem mesélt múltja, velünk élő jelene. Hiszen csak az hal meg, akit elfelejtenek.
SZEREPLŐK Bíró Eszter I Widder Kristóf
Szenes Hanna naplójából, verseiből, valamint édesanyja és bajtársai visszaemlékezéseiből összeállította: Tóth Réka Ágnes, Widder Kristóf I
Zene: Födő Sándor I Versek: Szenes Hanna I Dramaturg: Tóth Réka Ágnes I Konzulens: Dénes Gábor, Ungváry Krisztián I Látvány: Pető Kata I Grafika: Seres Flóra I
Rendező: Widder Kristóf
A Füge Produkció, a Szentendrei Teátrum, és a Miss Biro Publishing közös produkciója.
Az előadás hossza: 70 perc, szünet nélkül
Esőnap: augusztus 8. 20:30
Jegyár: 4500 Ft
